Virgin Group

D'Virgin Group ass e brittesche Mëschkonzern dee vum Sir Richard Branson gegrënnt gouf. D'Virgin Group faasst Deelentreprisen an ënerscheetleche Beräicher, zum Beispill am Museksgeschäft, an der mobiller Telekommunikatioun, an an der Loftfaart.

 Geschicht 
1970 hat de Richard Branson déi éischt Entreprise gegrënnt, déi den Numm Virgin kritt hat. Si war virun allem op de Schallplackeversand spezialiséiert an hat och spéider Plackebutteker bedriwwen. 1972 koum d'Grënnung vun Virgin Records, mat engem Tounstudio zu Oxfordshire, derbäi. 1973 koum den éischten Album vum Mike Oldfield (Tubular Bells) bei Virgin Records eraus, dee méi wéi fënnef Millioune Mol verkaaft gouf. Dëse finanzielle Erfolleg war de Grondsteen fir all weider Aktivitéiten vum Branson. Hien huet aner Firmen gegrënnt, déi all ënner dem Label "Virgin" gelaf sinn.

D'Grënnung vu senger Fluchgesellschaft Virgin Atlantic Airways hat d'Virgin-Grupp an de fréien 1990er Joren a finanziell Nout bruecht. Als Folleg hat de Branson 1992 d'Virgin Records, dunn eng vun de sechs gréissten Entreprisen an der Musekbranche, mat allen Opnamestudioe fir eng Milliard US-Dollar den EMI-Records misse verkafen. 1996 ass hien nees mat V2 Records an d'Musekgeschäft agetrueden, huet d'Entreprise awer 2006 nees verkaf.

Am Fréijoer 1993 huet hien dem Virgin Radio säi Programm mat enger Live-Uso vum Branson lancéiert. De kompletten Ëmsaz vun der Virgin Group war 2002 véier Milliarde Pond Sterling.

2006 gouf Virgin Mobile fir 690 Millioune Pond verkaf. Am Februar 2007 gouf bekannt, datt Virgin mat der brittescher Entreprise Game Domain International eng 3D-Spillewelt mam Numm A World Of My Own eraus géif ginn, déi de PC-Spill-Maart revolutionéiere sollt. Ëmgesat gouf dat awer ni.

An der Formel 1-Saison 2009 war d'Virgin Group Sponsor vum Formel 1-Team Brawn GP. An der Formel 1-Saison 2010 goung Virgin wéinst engem ëmfangräiche Sponsoring-Kontrakt mam brittesche Rennstall Manor Grand Prix ënner eegenem Numm mam Team Virgin Racing un de Start. Manor GP set to be rebranded as Virgin Racing – Artikel bei BBC Sport, vum 30. November 2009

Zanter 2017 investéiert Virgin an d'Entreprise Hyperloop One, déi a Virgin Hyperloop One ëmbenannt gouf. D'US-amerikanesch Entreprise schafft un der Entwécklung an Ëmsetzung vum Hyperloop-Konzept (Héichvitesstransport).

 Konzernstruktur 
(Stand: ??)
 Entreprise vun der Virgin Group 
 Fluchgesellschaften 
 Virgin Atlantic Airways – brittesch Fluchgesellschaft (20 %)
 Virgin Australia – australesch Fluchgesellschaft (fréier Virgin Blue) (8,7 %)
 Virgin Samoa – samoanische Tochtergesellschaft von Virgin Australia (fréier Polynesian Blue) (8,7 %)

 Weider Branchen 
 Virgin Active – Fitnessstudio-Ketten an Südafrika, Spuenien, Italien a Groussbritannien (2015 zu 80 % un Brait SE verkaf)
 Virgin Balloon Flights – Waarmloftballon-Ubidder
 Virgin Books – Buchverlag an -handel
 Virgin Charter – Broker fir Flich mat Privatjets
 Virgin Comics – Indesche Comic-Verlag
 Virgin Cosmetics – Kosmeetik- a Bijousgeschäft
 Virgin Drinks – Gedrénksfabrikant, produzéiert ë. a. Virgin Cola a Virgin Vodka 
 Virgin Electronics – Elektronikgeschäft (fréier Virgin Pulse)
 Virgin Experience Days – Eventmarketing
 Virgin Flowers – Online-Blummebuttek
 Virgin Jewellery – Bijousfabrikant ënner der Mark Virgin Vie
 Virgin Spa – Buttekschaîne fir Produkter vu Virgin Cosmetics
 Virgin Galactic – Entreprise, déi kommerziell Weltraumflich betreiwen a vermaarte wëll
 Virgin Games – Online-Casino
 Virgin Green Fund – Gesellschaft, déi an Alternativen zum Petrol investéiert (fréier Virgin Fuels)
 Virgin Health Bank – Agentur fir d'Lagerung vu Stammzellen vu Puppelcher
 Virgin Holidays – Reesagentur, déi enk mat Virgin Atlantic Airways zesummeschafft
 Virgin Limited Edition –Luxushotelketten
 Virgin Limobike – Motorradtaxi-Firma zu London
 Virgin Limousines – Limousinen-Service zu San Francisco an Nord-Kalifornien
 Virgin Media – Telekommunikatiounentreprise (fréier tnl:Telewest)
 Virgin Mobile – Mobil Telekommunikatiounsentreprise an Groussbritannien, Australien, Kanada, Südafrika, Polen, den USA, Frankräich a soss nach Länner
 Virgin.net – Internetdéngschtubidder
 Virgin Megastore – Multimedia-Geschäftsketten (a Groussbritannien ufanks duerch Zavvi, dann duerch HMV iwwerholl)
 Virgin Money – Finanzdéngschtleeschter, bitt ënner anerem d'Virgin Credit Card un
 Virgin Oceanic – Betreiwer vun engem U-Boot fir Fuerschungszwecker
 Virgin Play – spuenesche Videospill-Verkaf
 Virgin Pulse - Digital Léisungen am Beräich betriblecht Gesondheets-Management a Mataarbechter-Engagement
 Virgin Produced - Sponsor vu Filmer 
 Virgin Radio – weltwäit en ettlech Radiosenderen, dorënner a Frankräich, Italien an an der Schwäiz
 Virgin Trains – brittesch Eisenbunentreprise (51 %)
 Virgin Unite – Hëllefsorganisatioun
 Virgin Vacations – |US-amerikanesch Reesorganisator
 Virgin Vines – kalifornesche Wäiproduzent
 Virgin Voucher – Agence fir Geschenkbongen a Mataarbechterprimmen
 Virgin Ware – Kleedermark an -handel
 Virgin Wines – Online-Wäinhandel
 V Festival – Musekfestival a Groussbritannien, Australien an an den USA

 Fréier Entreprisë vun der Virgin Group 
 Air Nigeria – nigerianesch Fluchgesellschaft (fréier Virgin Nigeria)
 Brussels Airlines – belsch Fluchgesellschaft; haut Deel vun der Däitsch Lofthansa AG
 Pacific Blue – neiséilännesch Duechtergesellschaft vun Virgin Australia
 Virgin America – US-amerikanesch Fluchgesellschaft
 V Australia – Duechtergesellschaft fir Laangstreckenflich vu Virgin Australia
 Virgin Brides – Fachgeschäft fir Brautkleeder zu Manchester
 Virgin Cars – Verkafsagentur fir Autoen an Groussbritannien
 Virgin Cinema – Kinobedreiwer; haut Deel vum UGC Cinema
 Virgin Digital – Online-Musekdéngscht
 Virgin Express – belsch Bëllegfluchgesellschaft; zesummengeschloss mat Brussels Airlines
 Virgin Games - e Videospill-Entwéckler
 Virgin Interactive – Publisher vu Computerspiller; haut Deel vun Titus Interactive
 Virgin Lightships – Bedreiwer vu Loftschëffer; haut The Lightship Group
 Virgin Racing – Formel 1-Team
 Virgin Records – Musikverlag; haut Deel vun EMI
 Virgin Sun Airlines – brittesch Charterfluchgesellschaft; haut Deel vun Thomson Airways
 V2 Records – Independent-Label; haut Deel vun Universal Music

 Um Spaweck 
  Offiziell Websäit